" Karoo-dorp, someraand " deur NP van Wyk LOUW
N.P. van Wyk Louw Karoo-dorp: someraand Die laat-middag het room geword en treine wat ver fluit en 'n wit-bont klaas-skáwagter' wat wag-hou op 'n kluit en rook uit die lokasie rook en by die dorpsdam sing en mense in tennisbroekies loop die koper skemer in dóér op die nasionale pad loop motortjies onhoorbaar, hoog; Oum-Appie-Slagkraal se ou fiets kom staan, vanself, moeg, voor die oog: Tant'-Tolie-met-die-kanker kom sit op die bordinghuis se stoep: vanaand gaan hoor ons nog hoe sy die Here en die uile roep.